สังคมข่าวหุ้น
*...ดัชนีตลาดหุ้นไทยปิดที่ระดับ 1,330.34 จุด เพิ่มขึ้น 4.46 จุด มูลค่าการซื้อขาย 47,193.61 ล้านบาท คาดหวังการฟื้นตัวเศรษฐกิจ แม้จะยังกังวลการแพร่ระบาดโควิดระลอกสอง อีกทั้งในเดือน ก.ค. คาดจะมีการผ่อนคลายล็อกดาวน์เฟส 5 ลุ้นผลการประชุมครม.เรื่องพ.ร.ก.การบริหารราชการในสถานการณ์ฉุกเฉิน ที่จะเสนอให้ยืดอายุอีก 1 เดือน และจับตามาตรการกระตุ้นการท่องเที่ยว...
28 มิ.ย. 2563

สโนว์แมน
*…ดัชนีตลาดหุ้นไทยปิดที่ระดับ 1,330.34 จุด เพิ่มขึ้น 4.46 จุด มูลค่าการซื้อขาย 47,193.61 ล้านบาท คาดหวังการฟื้นตัวเศรษฐกิจ แม้จะยังกังวลการแพร่ระบาดโควิดระลอกสอง อีกทั้งในเดือน ก.ค. คาดจะมีการผ่อนคลายล็อกดาวน์เฟส 5 ลุ้นผลการประชุมครม.เรื่องพ.ร.ก.การบริหารราชการในสถานการณ์ฉุกเฉิน ที่จะเสนอให้ยืดอายุอีก 1 เดือน และจับตามาตรการกระตุ้นการท่องเที่ยว…
*…BGRIM เซ็นสัญญาเช่าที่ดินราชพัสดุ เนื้อที่ 100 ไร่ ที่ จ.ระยอง เดินหน้าโครงการโรงไฟฟ้าไฮบริด ขนาด 95 เมกะวัตต์ มูลค่า 3.8 พันล้านบาท ป้อนสนามบินอู่ตะเภา คาด COD ในปี 2567 พร้อมเล็งขยายเฟส 2 เพิ่ม ส่วนแนวโน้มผลประกอบการปีนี้ “ปรียนาถ” ยังคงเป้ารายได้เติบโต 10-15% จากปีก่อน เนื่องจากไม่ได้รับผลกระทบจากการแพร่ระบาดโควิด-19 มากนัก ซึ่งในช่วงเดือน พ.ค.ที่ผ่านมา ความต้องการใช้ไฟฟ้าเริ่มกลับสู่ภาวะปกติ…
*…ตลท.ให้ THCOM ใช้เกณฑ์ Cash Balance ช่วงระหว่างวันที่ 29 มิ.ย.-7 ส.ค. 2563 เพื่อให้นักลงทุนมีความระมัดระวังในการเข้าลงทุน หลังจากราคาหุ้นมีการปรับตัวเพิ่มขึ้นร้อนแรงในช่วงที่ผ่านมา ขณะเดียวกัน ล่าสุด THCOM และ บมจ.กสท โทรคมนาคม (กสท) ร่วมจัดตั้งบริษัท เนชั่น สเปซ แอนด์ เทคโนโลยี จำกัด โดย THCOM ถือหุ้นในสัดส่วน 75% และกสท ถือหุ้น 25% ของทุนจดทะเบียน 10 ล้านบาท เพื่อร่วมกันให้บริการธุรกิจที่เกี่ยวข้องกับดาวเทียม เช่น ธุรกิจดาวเทียมวงโคจรระยะต่ำ เพราะพฤติกรรมการดำเนินชีวิตของผู้คนที่มีการเปลี่ยนแปลง ซึ่งการทำธุรกรรมทางออนไลน์ต่าง ๆ ก็มีการเติบโตอย่างก้าวกระโดด…
*…TRITN ล่าสุดราคาพุ่ง 8.33% มาปิดตลาดที่ 0.26 บาท รับข่าวรุกธุรกิจวิศวกรรมระบบราง หลังทุ่มงบลงทุนรวม 54 ล้านบาท เข้าถือหุ้น 65% ใน “ทรานส์ ไทย เรลเวย์” บริษัทประกอบธุรกิจรับเหมาก่อสร้างงานวางระบบอาณัติสัญญาณ ระบบไฟฟ้าในการเดินรถไฟ การออกแบบและบำรุงรักษา คาดจะลงนามในสัญญาซื้อขายหุ้นและรับโอนหุ้นในวันที่ 1 ก.ค. 2563 และน่าจะซื้อหุ้นจากผู้ถือหุ้นเดิมและการเข้าซื้อหุ้นเพิ่มทุนภายในส.ค. 2563…
*…ATP30 มีบิ๊กล็อตหุ้น 1 รายการ จำนวน 29.39 ล้านหุ้น มูลค่าซื้อขาย 20.57 ล้านบาท เทรดในราคาเฉลี่ยหุ้นละ 0.70 บาท ขณะที่หุ้น ATP30 ปิดตลาดที่ 0.80 บาท ราคาไม่เปลี่ยนแปลง มูลค่าซื้อขายทั้งสิ้น 21.27 ล้านบาท ซึ่งมีรายการบิ๊กล็อตหุ้น ATP30 จำนวน 29.39 ล้านหุ้น คิดเป็น 4.76% ของทุนชำระแล้วที่มี 617.31 ล้านหุ้น มูลค่าที่ตราไว้หุ้นละ 0.25 บาท คาดว่าจะเป็นการทำดีลของ “กรมดิษฐ์ คอร์ป” เนื่องจากมีจำนวนการถือหุ้นตรงกับดีลที่เกิดขึ้นพอดี จากแต่เดิมที่ “กรมดิษฐ์ คอร์ป” เป็นผู้ถือหุ้นรายใหญ่อันดับ 5 ถือหุ้นจำนวน 29.39 ล้านหุ้น คิดเป็น 4.76%…
*…CPN ผุดไอเดียสุดครีเอทีฟ ตอกย้ำความเป็นศูนย์การค้า เอาใจสายเฮลท์ตี้ ครั้งแรกกับการเนรมิตลานหน้าเซ็นทรัลเวิลด์ให้กลายเป็นลู่วิ่งใจกลางเมือง ในงาน “centralwOrld Sport Unlock Phase 1” ชวนคนรักการออกกำลังกาย หรือถ่ายรูปเช็กอินใจกลางเมืองในแบบวิถี New Normal ด้วยความยาวลู่วิ่งกว่า 500 เมตร/รอบ เริ่มวันที่ 1-22 ก.ค.นี้…
*…STGT หรือ ศรีตรังโกลฟส์ (ประเทศไทย) ผู้ผลิตและจำหน่ายถุงมือยาง รายใหญ่ติดอันดับ 1 ใน 3 ของโลก กำลังจะเข้าซื้อขายในตลาด SET ในวันที่ 2 ก.ค. 2563 นี้ ด้วยจำนวนหุ้นไอพีโอไม่เกิน 438.78 ล้านหุ้น ราคา 34 บาท ขณะที่ราคาหุ้นแม่ STA อยู่ที่ 26.35 บาทเอง แต่ที่แน่ ๆ พื้นฐานธุรกิจ STGT มีการเติบโตต่อเนื่อง โดยตามปกติแล้วในแต่ละปี ยอดขายถุงมือยางทั่วโลกจะมีการเติบโต 10-12% ต่อปี แต่เนื่องด้วยการแพร่ระบาดของไวรัสโควิด-19 ทำให้การใช้ทางด้านการแพทย์ ประชาชนทั่วไป และอุตสาหกรรมต่าง ๆ ปรับตัวเพิ่มขึ้นกว่าปกติเสียอีก…
*…ปิดท้ายพบกับข่าวหุ้นเจาะตลาด เวลา 9.35-11.00 น. ดำเนินรายการโดยบูรพา สงวนวงศ์และสุภชัย ปกป้อง รับชมสด ๆ ผ่าน www.facebook.com/kaohoononline, www.facebook.com/tv.kaohoon และ FM 96 Mhz…
*…พร้อมอัปเดตตลาดทุนทุกวันจันทร์-ศุกร์กับ “ข่าวหุ้นทีวีออนไลน์” เริ่มจาก Pre-Open Report โดยอารียานันท์ สัทธรรมสกุล เวลา 9.10 น. ตามด้วย Mid-Day Report โดยบูรพา สงวนวงศ์ เวลา 12.25 น. ปิดท้ายด้วย Post Market Report โดยสุภชัย ปกป้อง เวลา 17.30 น.